OpenLLM-France/wikimedia huggingface dataset:
# Luis Tena Ronchera

Luis Tena Ronchera (Sant Jordi (Baix Maestrat), 31 d'agost de 1943) és un polític valencià, diputat a les Corts Valencianes en la III, IV i V Legislatures.
Empresari del sector metal·lúrgic, inicialment milità en la Unió de Centre Democràtic (UCD), partit amb el qual fou elegit alcalde de Sant Jordi a les eleccions municipals espanyoles de 1979. Després de l'ensulsiada de la UCD ingressà a Alianza Popular i després al Partit Popular, partit amb el qual va renovar el càrrec d'alcalde a les eleccions municipals espanyoles de 1983 i successives fins al a 2015. De 1983 a 1989 fou diputat de la diputació de Castelló. També ha estat vicesecretari general del Partit Popular i considerat el número tres de Carlos Fabra Carreras. Durant la campanya electoral de les eleccions municipals espanyoles de 2007 fou acusat d'haver empadronat a casa seva 60 persones, entre elles l'entrenador i els jugadors de futbol de l'equip local, i d'haver triplicat la seva fortuna personal.
També ha estat elegit diputat a les eleccions a les Corts Valencianes de 1991, 1995 i 1999. Ha estat vicepresident de la Comissió d'Agricultura, Ramaderia i Pesca (1991-1999)

## Referències

* ↑ Fitxa de les Corts Valencianes Arxivat 2015-12-10 a Wayback Machine., IV Legislatura
* ↑ Corrupión PP, denuncias en Valencia. Elecciones 07 a YouTube. Reportatge a Cuatro. Les referències a Tena comencen al minut 1:31.
* ↑ Fitxa de les Corts Valencianes Arxivat 2016-03-04 a Wayback Machine., III Legislatura
# Aïssa Mandi

Aïssa Mandi (àrab: عيسى ماندي, ʿĪsà Māndī) (Châlons-en-Champagne, França, 22 d'octubre de 1991) és un futbolista professional algerià que juga al Lille OSC i a la selecció d'Algèria. Principalment defensa central, també pot jugar com a lateral dret.
Nascut a França, Mandi va debutar internacionalment amb Algèria el març de 2014. Va ser membre de l'equip algerià per a la Copa del Món de la FIFA 2014 al Brasil, així com la Copa d'Àfrica de Nacions de 2015, 2017, 2019 i 2021, guanyant el torneig de 2019.

## Carrera de club
### Reims

Mandi va començar a jugar a futbol als 8 anys a Reims. El 20 d'agost de 2010, va debutar professionalment com a titular del club en un partit de la Ligue 2 contra el Le Havre AC.
El 5 d'abril de 2014, Mandi va marcar dos en pròpia porta en un partit contra el Paris Saint-Germain.

### Betis

El 30 de juny de 2016, Mandi va signar un contracte de cinc anys amb el Reial Betis de la lliga espanyola.

### Vila-real

El 16 de juny de 2021, Mandi va signar un contracte de quatre anys amb el Vila-real CF de la Lliga, ja que expirava el seu contracte amb el Betis.
L'11 d'agost de 2021, va debutar al Vila-real CF contra el Chelsea FC a la Supercopa de la UEFA de 2021, on va fallar un penal a la tanda de penals.

## Carrera internacional

Tot i que també era elegible per jugar per França, Mandi va decidir jugar per Algèria i va debutar amb ells el 5 de març de 2014 en una victòria per 2-0 sobre Eslovènia. Va ser una de les revelacions de la selecció algeriana durant el Mundial del Brasil 2014.
Mandi va marcar el seu primer gol amb Algèria en un empat per 3-3 a Etiòpia durant les eliminatòries per a la Copa d'Àfrica de Nacions 2017 al Gabon.

## Vida personal

Mandi va néixer a la ciutat de Châlons-en-Champagne, al nord de França, de pares algerians de Chlef.

## Referències

* ↑ Man City profile
* ↑ Así juega Aïssa Mandi‚ sevilla.eldesmarque.com, 29 juny 2016
* ↑ LFP.fr - Ligue de Football Professionnel - Ligue 2 - Saison 2010/2011 - 4tme journée - Havre AC / Stade de Reims
* ↑ «Paris St-Germain 3-0 Reims». BBC Sport, 05-04-2014 [Consulta: 26 juny 2016].
* ↑ «Real Betis signs Aïssa Mandi for the next five seasons». Real Betis, 30-06-2016. Arxivat de l'original el 17 agost 2016. [Consulta: 1r juliol 2016].
* ↑ «Welcome, Aïssa Mandi!». Vila-real CF, 16-06-2021. [Consulta: 31 juliol 2021].
* ↑ «UEFA Super Cup: Chelsea add Super Cup crown to Champions League trophy» (en anglès). Zee News, 12-08-2021. [Consulta: 30 agost 2021].
* ↑ «Algeria vs. Slovenia». soccerway.com. Perform Group, 05-03-2014. [Consulta: 9 maig 2020].
* ↑ «Afcon 2017: Ethiopia stop Algeria from qualifying». BBC Sport, 29-03-2016. [Consulta: 9 maig 2020].
* ↑ La Fiche de Aissa MANDI Arxivat 15 September 2011$^{[Datemismatch]}$ a Wayback Machine.
* ↑ Youcef K. «Mandi : "Je veux jouer pour l'équipe d'Algérie"» (en francès). Le Buteur, 02-04-2012. Arxivat de l'original el 11 juliol 2012. [Consulta: 12 agost 2012].

## Enllaços externs

* Aïssa Mandi a BDFutbol
* Estadístiques sobre a la lliga francesa, LFP.fr, (francès)
* Aïssa Mandi a L'Équipe Football (francès)
# La Torre de Esteban Hambrán

La Torre de Esteban Hambrán és un municipi de la província de Toledo, a la comunitat autònoma de Castella la Manxa. Limita amb Santa Cruz del Retamar, Méntrida, Casarrubios del Monte i Las Ventas de Retamosa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.442 | 1.467 | 1.490 | 1.489 | 1.524 | 1.531 | 1.571 | 1.627 | 1.683 | 1.759 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Robison de Dios Aguado | UCD | 19/04/1979 |
| 1983 - 1987 | Robison de Dios Aguado | CDS | 28/05/1983 |
| 1987 - 1991 | Antonio León Sánchez | PP | 30/06/1987 |
| 1991 - 1995 | Antonio León Sánchez | PP | 15/06/1991 |
| 1995 - 1999 | Jesús Alonso Merino | PP | 17/06/1995 |
| 1999 - 2003 | Jesús Alonso Merino | PP | 03/07/1999 |
| 2003 - 2007 | Ángel Marinas Alonso | PSOE | 14/06/2003 |
| 2007 - 2011 | Ángel Marinas Alonso | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Jordi Olavarrieta i Santafé

Jordi Olavarrieta i Santafé (Barcelona, 15 de juny de 1924 – Garriguella, 27 d'abril de 2013) va ser un fotògraf català. Fill de pare argentí i mare aragonesa, va treballar de mecànic matricer dels 14 fins als 32 anys, quan comença a dedicar-se professionalment al món de la fotografia publicitària. Autodidacta de formació, ha realitzat reportatges publicitaris per diverses empreses: Roca, Bayer, Estrella Damm, Matesa, Sandoz, així com per a un gran nombre d'empreses tèxtils. Va tenir una botiga fotogràfica al carrer Camèlia, 71 de Barcelona. A la dècada del 1960 neix en ell una nova inquietud, la il·lustració fotogràfica de poesies, cançons i textos. L'any 1976 realitza la seva primera obra Gust de terra catalana. Posteriorment va rebre l'encàrrec d'il·lustrar fotogràficament el llibre Gerunda Girona. Altres llibre on ha publicat les seves fotografies són: Joan Salvador Gavina; Yantar y el comer; Libro del cava; Cims, valls i santuaris; i Oh Montserrat!.
El seu fons personal es conservà a l'estudi del fotògraf fins a l'any 1998, quan l'autor cedeix la seva obra íntegra a la Generalitat de Catalunya, a canvi d'una pensió vitalícia. L'autor cedia a la Generalitat els drets de reproducció sense cap limitació i els drets d'autor, i els materials de les obres: Gust de terra catalana, Joan Salvador Gavina, Cims, valls i santuaris, i Oh Montserrat!. Tot aquest material va romandre, primer, a les instal·lacions de l'Entitat Autònoma del Diari Oficial i de Publicacions, d'on ingressà a l'Arxiu Nacional de Catalunya. El fons fotogràfic està constituït per materials dels anys setanta i vuitanta (especialment entre 1982 i 1987) i fan bàsicament referència a Catalunya però també a diversos països de l'estranger, com França, Regne Unit, Irlanda, Alemanya, Suïssa, Portugal i altres. D'altra banda, les imatges més recents corresponen als Jocs Olímpics de 1992 i les commemoracions de l'Onze de Setembre dels anys 1995 i 1996. Les fotografies de Jordi Olavarrieta estaven destinades a la il·lustració de publicacions, i plasmen aspectes de les terres catalanes.

## Referències

* ↑ «Jordi Olavarrieta Santafe. Falleció en Garriguella a los 88 años de edad» (en castellà). Rememori. Arxivat de l'original el 2016-06-10. [Consulta: 26 juny 2013].
* 1 2 «Jordi Olavarrieta i Santafé. Descripció del Fons». Arxiu Nacional de Catalunya. [Consulta: 26 juny 2013].

## Enllaços externs

* Fons Jordi Olavarrieta i Santafé a l'Arxiu Nacional de Catalunya.
# Cesari de Nazianz

Cesari de Nazianz (en llatí Caesarius, en grec antic Καισάρειος) va ser un metge grec més conegut com a germà de Gregori de Nazianz el teòleg. Fill de pares cristians (el seu pare Gregori era bisbe de Nazianz) el van educar en la religió cristiana i enviar a Alexandria per seguir els seus estudis, on va dedicar-se sobretot a la geometria, astronomia, aritmètica i medicina.
Va prendre la professió de metge i es va establir a Constantinoble on va gaudir de gran reputació i va acabar com a metge i amic de l'emperador Constanci II (337-361). En pujar al tron Julià l'Apòstata, Cesari va ser invitat per l'emperador a fer apostasia, però va refusar i va optar per retornar al seu país. L'any 364, quan Julià ja havia mort, va ser cridat altre cop a la cort per Jovià, i va ser força apreciat, per l'emperador i pels seus successors, Valent i Valentinià I, un dels quals el va nomenar qüestor a Bitínia. Es va salvar de manera miraculosa al terratrèmol de Nicea, i el seu germà Gregori va aprofitar per enviar-li una carta, que es conserva, on li exigia que abandonés tota preocupació mundana i es consagrés al servei de Déu. No va ser possible complir aquesta petició ja que va morir el 369 poc després del seu bateig. El seu germà va pronunciar la seva oració funerària, que encara existeix, i que dona les informacions conegudes sobre la seva vida. Gregori va escriure també petits poemes sobre la mort del seu germà.
Sota el seu nom es conserva una obra curta titulada Πεύσεις, Quaestiones Theologicae et Philosophicae, però encara que Foci li atribueix, la seva autoria és discutida.
Va ser declarat sant i la seva memòria es commemora el 25 de febrer.

## Referències

* ↑ [https://quod.lib.umich.edu/m/moa/acl3129.0001.001/571?rgn=full+text;view=image;q1=CaesariusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 556. ]
# Lopera

Lopera és un municipi de la província de Jaén (Espanya), amb 3.976 habitants (INE 2005).

## Bibliografia

* Marín Muñoz, Antonio, La Guerra Civil en Lopera y Porcuna (1936-1939). Vestigios de la Contienda (2001)
# Setmanari

Un setmanari és una publicació d'informació general que es publica un cop o, rarament, dos a la setmana. Aquesta mena de diaris tendeixen a tenir circulacions reduïdes amb comparació amb els diaris, i en general tenen un abast les comunitats menys poblades o en àrees petites, definides dins de les grans ciutats; sovint, poden cobrir un territori més petit, tal com una o més ciutats més petites o eventualment tot un país. Sovint els setmanaris cobreixen notícies locals i participen més intensament del periodisme comunitari o altra mena de premsa especialitzada.
La majoria dels diaris setmanals segueixen un format similar al de la premsa diària (és a dir, notícies, esports, obituaris, etc.). No obstant això, s'enfoca principalment en notícies limitades a una regió concreta. Les dates de publicació de periòdics setmanals a Amèrica del Nord varien, però sovint surten al mig de la setmana (dimecres o dijous).
Altres tipus de publicacions de notícies surten setmanalment en paper de diari, però no es consideren diaris d'informació general. Aquests tractaran temes específics, com ara esports (per exemple, The Sporting News) o negoci (per exemple, Barron), i tenen circulacions més extenses i cobrint territoris molt més grans.

## Vegeu també

* Haqqın nuru
* Revista
* Presència
# Aleksandr Uliànov

Aleksandr Ilitx Uliànov (en rus: Алекса́ндр Ильи́ч Улья́нов; 12 d'abril de 1866 - 20 de maig de 1887) fou un revolucionari rus, germà gran de Vladímir Ilitx Uliànov (Lenin). Era conegut familiarment amb el nom de Sacha.

## Biografia

Fill d'Ilià Nikolàevitx Uliànov (1831-1886) i Maria Blank (1835-1916), i el més gran de 4 germans (Dmitri, Maria, Anna i Vladímir), Uliànov es va graduar al col·legi de Simbirsk el 1883 amb una medalla d'or i va entrar a la Universitat de Sant Petersburg, on es va llicenciar en ciències naturals i va obtenir una altra medalla d'or por el seu treball en zoologia. A la universitat va participar en reunions il·legals i manifestacions, també pronunciant discursos a estudiants i treballadors. El 1886, es va convertir en el membre de la facció guerrillera Naródnaia Vólia (Voluntat del Poble).
El 1887 va formar part d'un grup que va intentar assassinar el tsar Alexandre IlI, motiu pel qual va ser penjat al Shlisselburg el 1887. Entre els co-conspiradors indultats d'Uliànov, hi havia Bronisław Piłsudski, germà de Józef Piłsudski. La seva execució va provocar un gran impacte en el seu germà Vladímir, qui serà el futur líder i creador de la Unió Soviètica.

## Referències

* ↑ Clark, Ronald. Lenin. New York U.a., 1988, p. 15.
* ↑ «Lenin's Brother: An Interview with Philip Pomper».
* ↑ Pomper, Philip. Lenin's Brother: The Origins of the October Revolution. New York, W. W. Norton & Company, 2010. ISBN 978-0-393-07079-8
* ↑ Trotzki, Leo. «Leo Trotzki: Der junge Lenin (Kap.6)».
# Azat (Tatarstan)

Azat (Азат (rus)) és un poble de la República del Tatarstan, a Rússia. El 2000 tenia 141 habitants.

## Referències

* ↑ «АЗАТ» Из Татарской энциклопедии (1-й том), Институт татарской энциклопедии АН РТ
# José Fernández Santini

José Fernández Santini (14 de febrer de 1939) és un futbolista peruà.
Va formar part de l'equip peruà a la Copa del Món de 1970.
Fou jugador de Universitario i Defensor Lima.

## Referències

* ↑ Peru - Record International Players a rsssf
* ↑ «FIFA profile». Arxivat de l'original el 2018-05-05. [Consulta: 5 maig 2018].
* ↑ 1970 FIFA World Cup Mexico Arxivat 2011-10-13 a Wayback Machine.
* ↑ José Fernández Santini a National-Football-Teams.com (anglès)
* ↑ José Fernández Santini a worldfootball.net
# Lope de Stúñiga

Lope de Stúñiga, conegut també com Estúñiga o Zúñiga va ser un poeta espanyol nascut el 1415 i mort a Toledo el 1465 als 50 anys.
Les seves composicions de caràcter polític, moral i amorós, figuren en diversos cançoners i encapçalen el Cançoner de Stúñiga , compost en 1458.

## Referències

* ↑ «Lope de Estúñiga». MCN Biografías. [Consulta: 22 febrer 2012].

## Enllaços externs

* «Poema del autor». [Consulta: 7 abril 2010].
# Amalia Schütz

Amalia Schütz (Viena, 22 de gener de 1803 - Baden bei Wien i Viena, 21 de setembre de 1852) coneguda amb el nom artístic d'Amalia Schütz Oldosi, va ser una soprano austríaca de principis del segle XIX que va actuar a Àustria, França, Anglaterra i Itàlia.

## Biografia

Amalie Schütz, era filla del pintor vienès Joseph Holdhaus, Schütz va rebre la seva formació a Viena d'Antonio Salieri i Giuseppe Tomaselli. Va debutar el 1821 al Theater an der Wien, on va cantar papers de Rossini com a soprano o mezzosoprano. El 1820 es va casar amb el baríton Joseph Schütz, també contractat per aquest teatre.
El 1822–1823, va cantar al "Wiener Hofoper" i va substituir a Wilhelmine Schröder-Devrient en el paper principal a Cordelia de Conradin Kreutzer, paper que assumirà com a part de la seva carrera internacional al teatre alemany d'Amsterdam. El 1825, va actuar a París, on va forjar el seu nom artístic "Schütz-Oldosi", component el nom del seu marit i una forma italiana del seu nom de soltera. Ràpidament es va convertir en una de les primeres cantants femenines de l'època, enfrontant-se a Giuditta Pasta i Joséphine Fodor-Mainvielle. El 1828, va cantar al "Théâtre italien" de París el paper d'Elena a La donna del lago de Rossini, que també va donar al "King's Theatre" de Londres.
El moment més destacat de la seva carrera va tenir lloc a Itàlia. El 1830, Schütz va debutar a La Scala de Milà com Giulietta a I Capuleti e i Montecchi de Bellini. Després va actuar als escenaris d'òpera de Nàpols, Florència, Bolonya, Lucca i Roma per cantar Rossini, Bellini i Donizetti.
El 1835, va tornar a Viena per al Festival d'Òpera Italiana i va tornar a cantar a l'Hofoper La sonnambula de Bellini i Anna Bolena de Donizetti. El 1836, va estrenar a Nàpols el paper de Serafina a Il campanello de Donizetti.
El 1838 es va retirar dels escenaris i es va dedicar únicament als concerts. Després es va traslladar a Viena com a professora de cant. Va ser convidada una vegada més a Londres, poc abans de morir als 49 anys.
Amalie Schütz està enterrada al cementiri de Santa Helena de Baden.

## Bibliografia

* Edith Grünsteidl: Die Geschichte des Linzer Landständischen Theaters im 19. Jahrhundert, Dissertation, Universität Wien 1970.
* C. Höslinger, H. Reitterer: "Schütz Amalie". In: Österreichisches Biographisches Lexikon 1815–1950 (ÖBL). Vol. 11, Austrian Academy of Sciences, Vienna 1999, ISBN 3-7001-2803-7, p. 299 f. (Direct links to "p. 299", "p. 300")

## Referències

* ↑ https://search.obvsg.at/primo-explore/fulldisplay?docid=OBV_alma71395365120003331&context=L&adaptor=Local%20Search%20Engine&vid=OBV&lang=de_DE&search_scope=OBV_Gesamt&tab=default_tab&query=addsrcrid,exact,AC04559561
# Azathoth

Azathoth és un Déu Exterior inventat per Howard Phillips Lovecraft que apareix als seus relats denominats Mites de Cthulhu.

## Descripció

Azathoth és el primer motor del caos, el caos nuclear, la antítesi de la creació, i viu al "buit final" o més ben dit: "El centre del univers". Es descriu com una massa colossal, caòtica i amorfa. Fins i tot el mateix univers forma part de la seva essència, i el simple fet de mirar-lo provocaria una mort d'horror i bogeria extrema. Una maledicció l'ha deixat cec i lobotomitzat, i fent que passi la eternitat movent-se al ritme de flautes, tambors i altres instruments musicals maleïts.
A vegades, quan Yog-Sothoth visita la Terra, la seva presencia va acompanyada momentàniament del so d'una flauta. Això vol dir que ve de visitar a Azathoth de la seva presó.
Azathoth, que es creu que va ser el creador de l'univers, i és el Déu Exterior suprem. És "el que està per sobre de tots" i el "alfa i omega dels mites". Al seu voltant dansen eternament la resta de Déus exteriors seguint melodies demencials, d'entre ells els més poderosos, com Shub-Niggurath, Nyarlathotep i Yog-Sothoth, junt amb altres déus menors.
Tot i que és cec i estúpid representa la omnipotència en estat pur. Fins i tot el propi nom "Azathoth", en realitat, no és el seu veritable nom: l'anomenem així perquè així l'anomena el Necronomicon, però ningú (com a mínim cap humà) sap el seu veritable nom.
Hi ha rumors que diuen que Yog-Sothoth té més poder que Azathoth, tot i que Yog-Sothoth és omniscient i Azathoth omnipotent, hi ha gent que afirma que Yog-Sothoth és més poderós. Aquesta teoria es basa en el fet que tot i que Azathoth és omnipotent, té limitat el seu poder degut a la seva incapacitat per raonar, mentre que Yog-Sothoth, al poder raonar, disposa millor de les seves habilitats.

## Presència en la bibliografia

Azathoth apareix per primer cop en el títol del conte homònim, de 1922, i la primera aparició important fou a The Dream-Quest of Unknown Kadath, i a The Whisperer in Darkness de 1931.

## Referències

* ↑ Mason, Asenath. Necronomicon Gnosis (en anglès). Edition Roter Drache, 2007, p. 59. ISBN 073872629X.
* ↑ Schweitzer, Darrell. Discovering H.P. Lovecraft (en anglès). Wildside Press LLC, 2012, p. 8. ISBN 1434449122.
* ↑ Price, Robert M. «Introduction». A: Tales of the Lovecraft Mythos (en anglès). RanRandom House Publishing Group, 2007, p. xii. ISBN 0307416798.
* ↑ Tyson, Donald. The 13 Gates of the Necronomicon (en anglès). Llewellyn Worldwide, 2012, p. 111. ISBN 073872629X.
# Kindle Fire

Kindle Fire és una versió de tauleta del lector de llibres electrònics Kindle de l'empresa nord-americana Amazon.com. El seu llançament va ser anunciat el 28 de setembre de 2011 i tindrà una pantalla de color de 7 polzades amb tecnologia IPS basat en una versió modificada de l'Android de Google. Compta amb accés a la botiga d'aplicacions d'Amazon, pel·lícules per streaming i sèries de televisió a més dels llibres electrònics de Kindle. La seva comercialització s'inicià a mitjans de novembre de 2011 a un preu de 199 dòlars.

## Referències

* ↑ Johnston, Casey. «Amazon unveils $199 Android Kindle Fire tablet, $99 e-ink Kindle Touch». arstechnica.com. Ars Technica, 28-09-2011.
* ↑ Lee, Tyler. «Amazon Kindle Fire unveiled». Ubergizmo. Blogzilla LLC, 28-09-2011.
* ↑ Shahbaaz. «Amazon Unveils Kindle Fire Android Tablet ($199) & Kindle Touch ($99), Kindle 2011 Priced at $79!». tnerd.com, 28-09-2011. Arxivat de l'original el 10 d’octubre 2011. [Consulta: 3 gener 2012].
* ↑ «Fitxa del producte a amazon.com».
* ↑ «Amazon's Kindle Fire tablet to sell at $199, challenging iPad». Chicago Tribune, 28-09-2011. Arxivat de l'original el 2011-09-28. [Consulta: 3 gener 2012].

## Vegeu també

* Nook

## Enllaços externs

* Amazon revoluciona les tabletes amb el seu Kindle Fire de 199 dòlars
* Kindle Fire @ Amazon.es
# José Fernández Hernando

José Fernández Hernando (Coria, província de Càceres, setembre de 1897 - 20 de novembre de 1972) fou un jurista i polític espanyol. Estudià dret a la Universitat de Valladolid i el 1926 es va incorporar a la carrera judicial. L'esclat de la guerra civil espanyola el va sorprendre a Portugal, d'on va tornar per donar suport al bàndol revoltat dins el Cos Jurídic Militar, en el que assoliria el grau de capità. En acabar el conflicte fou delegat provincial de Justícia i fiscal de taxes a la província de Huelva, així com cap de secció de l'Assessoria Tècnica de la Fiscalia Superior de Taxes i secretari particular del director de Seguretat. L'octubre de 1943 fou nomenat governador civil de Girona Va ocupar el càrrec fins a juliol de 1945, quan fou nomenat director general de l'Administració Local. Va cessar del càrrec el 2 d'agost de 1951.Posteriorment fou secretari general de la Junta Nacional d'elecciones sindicals i president del Tribunal Central d'empara de l'Organització Sindical, càrrec que va ocupar fins a desembre de 1969. També fou magistrat del Tribunal Suprem d'Espanya.
Alhora, fou escollit procurador a Corts com a representant de l'Organització Sindical, escollit pel Sindicat d'Aigua, Gas i Electricitat. Des de 1949 fins 1961 fou membre designat per l'Assemblea de Procuradors Sindicals.

## Referències

* ↑ Esquela al diari ABC, 21 de novembre de 1972
* ↑ Nombramiento de jefes provinciales de FET y de las JONS, ABC, 9 d'octubre de 1943
* ↑ Disposiciones del Boletín Oficial del Estado, 8 d'agost de 1945
* ↑ DECRETOS de 27 de julio de 1951 por los que. cesan en los cargos de Directores generales de Seguridad, Administración Local y Regiones Devastadas don Francisco Rodríguez Martínez, don José Fernández Hernando y don José Moreno Torres, respectivamente.
* ↑ El Gobernador, el Prefecto y los Exiliados Republicanos en los Pirineos Orientales, per Josep Clarà, Anales de Historia Contemporánea, 23 (2007)]
* ↑ Decreto 3236/1969, de 20 de diciembre, por el que se dispone el cese de don José Fernández Hernando como Presidente del Tribunal Central de Amparo de la Organización Sindical.
* ↑ José Fernández Hernando, Índex Històric del Congrés dels Diputats
# Francolí d'estries grises

El francolí d'estries grises (Pternistis griseostriatus) és una espècie d'ocell de la família dels fasiànids (Phasianidae) que habita localment a la selva de l'oest d'Angola.
# Loperhet

Loperhet (en bretó Loperc'hed) és un municipi francès, situat a la regió de Bretanya, al departament de Finisterre. L'any 2006 tenia 3.507 habitants. El 22 de d'octubre de 2008 el consell municipal va aprovar la carta Ya d'ar brezhoneg. A l'inici del curs 2007 l'11,8% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.280 | 1.315 | 1.411 | 2.030 | 2.941 | 3.466 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | François Collec | |

## Referències

* ↑ (francès) Ofis ar Brezhoneg: Enseignement bilingue